NÕUKOGU ÜHISMEEDE 2007/178/ÜVJP,

19. märts 2007,

keemiarelvade hävitamise toetamiseks Venemaa Föderatsioonis massihävitusrelvade leviku vastase ELi strateegia raames

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 14,

ning arvestades järgmist:

Ühendkuningriigi koordineeritav mitmepoolselt rahastatav projekt Štšutšjes asuva keemiarelva hävitamiseks on käivitunud. Selleks vajalike seadmete üleandmine on kavandatud 31. oktoobrile 2007.

ON VASTU VÕTNUD KÄESOLEVA ÜHISMEETME:

Artikkel 1

1. Käesoleva ühismeetme eesmärk on toetada Venemaa Föderatsiooni tema püüdlustes hävitada keemiarelvade täiustamise, tootmise, varumise ja kasutamise keelustamise ja nende hävitamise konventsioonist tulenevate kohustuste kohaselt oma keemiarelvade varud.

2. Käesoleva ühismeetmega toetatakse Štšutšje keemiarelva hävitamise ettevõtte ehitamist Venemaa Föderatsioonis. Konkreetse projekti üksikasjad on toodud ühismeetme lisas.

Artikkel 2

1. Käesoleva ühismeetme rakendamise eest vastutab eesistujariik, keda abistab nõukogu peasekretär/ühise välis- ja julgeolekupoliitika kõrge esindaja. Komisjon on sellesse täiel määral kaasatud.

2. Artikli 1 lõikes 2 nimetatud projekti tehniline teostamine usaldatakse Suurbritannia ja Põhja-Iiri Ühendkuningriigi kaitseministrile, kes tegutseb Suurbritannia ja Põhja-Iiri Ühendkuningriigi kaitseministeeriumi nimel (edaspidi “minister”), kes täidab oma ülesandeid eesistujariigi vastutusel, keda abistab peasekretär/kõrge esindaja. Sel eesmärgil sõlmib peasekretär/kõrge esindaja ministriga vajalikud kokkulepped.

Artikkel 3

1. Artikli 1 lõikes 2 nimetatud projekti lähtesumma on 3 145 000 EUR, mida rahastatakse Euroopa Liidu 2007. aasta üldeelarvest.

2. Lõikes 1 sätestatud summast rahastatavaid kulutusi hallatakse vastavalt Euroopa Liidu üldeelarve suhtes kohaldatavatele Euroopa Ühenduse menetlustele ja eeskirjadele selle erandiga, et eelmaksed ei jää ühenduse omandisse. Kulutused on abikõlblikud alates käesoleva ühismeetme jõustumiskuupäevast.

3. Komisjon teostab artikli 1 lõikes 2 nimetatud projektiga seotud kulude nõuetekohase rahastamise üle järelevalvet. Sel eesmärgil sõlmib ta ministriga rahastamislepingu ELi panuse kasutamistingimuste kohta.

4. Komisjon püüab sõlmida lõikes 3 osutatud rahastamislepingu võimalikult peatselt pärast käesoleva ühismeetme jõustumist. Komisjon teavitab nõukogu kõigist raskustest selle protsessi jooksul ja rahastamislepingu sõlmimise kuupäevast. Sõlmitavas rahastamislepingus nähakse ette, et minister tagab ELi rahalise abi nähtavuse, mis vastab abi suurusele.

Artikkel 4

Eesistujariik, keda abistab peasekretär/kõrge esindaja, annab nõukogule ministri esitatavate aruannete põhjal aru käesoleva ühismeetme rakendamisest. Komisjon kaasatakse täiel määral ja ta annab teavet projekti rahalise teostamise kohta, nagu on osutatud artikli 3 lõikes 3.

Artikkel 5

Nõukogu võib otsustada projekti peatada, kui Venemaa Föderatsioon:

Artikkel 6

Käesolev ühismeede jõustub selle vastuvõtmise päeval.

See kaotab kehtivuse 18 kuu möödumisel komisjoni ja ministri vahelise ELi rahastamislepingu sõlmimisest.

Artikkel 7

Käesolev ühismeede avaldatakse Euroopa Liidu Teatajas.

(1) EÜT L 327, 28.11.1997, lk 3. Lepingut on viimati muudetud 9. juuli 2002. aasta lepinguga (ELT L 9, 15.1.2004, lk 22).

(2) EÜT L 331, 23.12.1999, lk 11. Ühismeedet on muudetud otsusega 2002/382/ÜVJP (EÜT L 136, 24.5.2002, lk 1).

(3) ELT L 157, 26.6.2003, lk 69.

(4) EÜT L 180, 3.7.2001, lk 2.

LISA

EL-i – Venemaa keemiarelvade hävitamise projekt Štšutšjes

1. Eesmärk

Abistada Venemaa Föderatsiooni mõnede tema keemiarelvade hävitamisel, et täita Venemaa kohustusi, mis tulenevad konventsioonist keemiarelvade täiustamise, tootmise, varumise ja kasutamise keelustamise ja nende hävitamise kohta.

2. Projekti kirjeldus

Ühismeetmega eraldatakse raha Štšutšje keemiarelva hävitamise ettevõtte toetamiseks Venemaa Föderatsioonis ning seega aidatakse kaasa Štšutšjes ladustatud ja hävitamist ootava 1 900 000 miljoni suurtükirelvade ja raketilaskesüsteemide laskemoonaühiku hävitamisele, mis sisaldavad 5 500 tonni neuroparalüütilisi ründeaineid.

Käesoleva ühismeetmega toetatakse eesmärki viia lõpule elektrienergiaga varustamise infrastruktuuri rajamine Štšutšje keemiarelva hävitamise ettevõttes. Sellega rahastatakse oluliste seadmete hanget ja tarnet, mis seejärel paigaldatakse Štšutšanskaja, Šumiha ja Kurgani elektrialajaamadesse, mis asuvad Štšutšje linna ja keemiarelva hävitamise ettevõtte lähedal, et tagada kindel elektrienergiaga varustamine keemiarelva hävitamise ettevõtte tööks. Need seadmed on vajalikud elektrienergiaga varustamise süsteemi rajamise lõpuleviimiseks ning on valitud selliselt, et oleks tagatud sidusus varasemate ELi projektidega ning ELi rahalise abi nõuetekohane nähtavus. Projekt viiakse lõpule ning seadmete omandiõigus antakse üle Venemaa asutustele 2007. aasta lõpuks.

Keemiarelva hävitamise ettevõtte rajamine Štšutšjesse on peagi lõpule jõudmas ning ettevõte alustab tegevust 2008. aasta keskel.

Ühismeede on osa ELi kohustustest ülemaailmse partnerluse raames ning see täiendab ja suurendab varasema Štšutšjes läbiviidud ja ELi rahastatud projekti väärtust.

3. Kestus

Projekti seadmete hankimise etapp algab Suurbritannia ja Põhja-Iiri Ühendkuningriigi kaitseministeeriumi nimel tegutseva Suurbritannia ja Põhja-Iiri Ühendkuningriigi kaitseministri ja komisjoni vahelise rahastamislepingu sõlmimise päeval. Ühendkuningriik kavandab rahastada sellega seotud ehitus- ja paigaldustöid, kui saavutatakse kokkulepe rahuldavate hindade suhtes.

Projekti kavandatud kestus on 18 kuud.

4. Kasusaaja

Venemaa Föderatsioon.

5. Rakendusüksus

Projekti teostamise eest vastutab Suurbritannia ja Põhja-Iiri Ühendkuningriigi kaitseminister, kes tegutseb Suurbritannia ja Põhja-Iiri Ühendkuningriigi kaitseministeeriumi nimel.

Rakendusüksus koostab:

— vahearuande pärast kuue kuu möödumist projekti teostamise algusest,

— lõpparuande üks kuu enne projekti teostamise lõppemist.

Aruanded edastatakse eesistujariigile, keda abistab peasekretär/ühise välis- ja julgeolekupoliitika kõrge esindaja.

6. Vajalike vahendite hinnanguline suurus

Käesoleva ühismeetmega rahastatakse järgmisi kaupu, mille konkreetsed maksumused on naelsterlingites, kuid mis on allpool esitatud kehtiva vahetuskursi alusel ümberarvestatuna vääringusse EUR.

Nr Kauba kirjeldus Hind 10 Releemoodul elektriliinide kaitseks Štšutšanskaja alajaamas 10c Tarnijapoolsed kohapealsed paigaldamise tugiteenused 11 Seadmed Štšutšje piirkondliku elektrijaama jaoks, sealhulgas 18 m2 juhtpaneel ja arvutussüsteem 15 Elektrisüsteemi juhtimiskeskuse seadmed kohaliku energiatarnija KurganEnergo jaoks (sisaldab 50 m2 juhtpaneeli, arvutijuhtimissüsteemi Zapadnõi alajaama jaoks ja juhtimiskeskuse seadmeid erinevatele teistele seotud alajaamadele) 24 Kaitsekapp 220 kV siinile Šumiha alajaamas Vahesumma 3 034 680 EUR Pangakulud 1 000 EUR Riigikontrolli audit 6 000 EUR Ministri missioonid (vajaduse korral ainult ELi projektiga seotud külastused Štšutšjesse) 10 000 EUR Vahesumma 3 051 680 EUR Ettenägematud kulud (umbes 3 % projekti maksumusest) 93 320 EUR Kogusumma 3 145 000 EUR

7. Projekti kogumaksumust kattev lähtesumma

Projekti kogumaksumus on 3 145 000 EUR.